
ประกาศผู้อำนวยการการเลือกตั้งประจำองค์การบริหารส่วนตำบลเทพราช
อำเภอสิชล     จังหวัดนครศรีธรรมราช
เรื่อง   ให้มีการเลือกตั้งสมาชิกสภาองค์การบริหารส่วนตำบล
(กรณีแทนตำแหน่งที่ว่าง)

 ----------------------------------



อาศัยอำนาจตามความในมาตรา ๘  แห่งพระราชบัญญัติการเลือกตั้งสมาชิกสภาท้องถิ่นหรือผู้บริหารท้องถิ่น พ.ศ. ๒๕๔๕ และข้อ ๕ ของระเบียบคณะกรรมการการเลือกตั้งว่าด้วยการเลือกตั้ง  
สมาชิกสภาท้องถิ่นหรือผู้บริหารท้องถิ่น พ.ศ. ๒๕๔๖ และมติคณะกรรมการการเลือกตั้งประจำจังหวัดนครศรีธรรมราช  ครั้งที่  ๔๙/๒๕๕๓   เมื่อวันที่  ๗  เดือน ธันวาคม  พ.ศ. ๒๕๕๓  จึงประกาศให้มีการเลือกตั้งสมาชิกสภาองค์การบริหารส่วนตำบลเทพราช  ดังต่อไปนี้


๑. วันเลือกตั้ง  วันที่  ๑๖  เดือนมกราคม  พ.ศ. ๒๕๕๔


๒. ระยะเวลาสมัครรับเลือกตั้ง  ตั้งแต่วันที่  ๑๓ เดือนธันวาคม  พ.ศ. ๒๕๕๓

ถึงวันที่ ๑๗  เดือนธันวาคม พ.ศ. ๒๕๕๓   เวลา ๐๘.๓๐ น.  ถึงเวลา  ๑๖.๓๐  น.

๓. สถานที่รับสมัคร  ณ  ที่ทำการองค์การบริหารส่วนตำบลเทพราช


๔. จำนวนสมาชิกสภาองค์การบริหารส่วนตำบลเทพราช ที่จะมีการเลือกตั้งทั้งสิ้น 
๑ คน 


๕. การเลือกตั้งให้ถือเขตของสมาชิกสภาองค์การบริหารส่วนตำบลเทพราช เป็นเขตเลือกตั้ง


๖. เขตเลือกตั้ง   มีจำนวน  ๑  เขตเลือกตั้ง  ดังนี้



๖.๑ เขตเลือกตั้งที่  ๑๔  จำนวนสมาชิกสภาองค์การบริหารส่วนตำบลเทพราช  ที่จะมีการเลือกตั้ง ๑ คน พื้นที่ที่อยู่ในเขตเลือกตั้ง ได้แก่ หมู่ที่ ๑๔  บ้านวาโย  ตำบลเทพราช  อำเภอสิชล



๗. หลักฐานการสมัครรับเลือกตั้ง  ประกอบด้วย



๗.๑ บัตรประจำตัวประชาชน แต่ถ้าผู้สมัครรับเลือกตั้งเป็นบุคคลซึ่งไม่ต้องมีบัตรประจำตัวประชาชนตามกฎหมาย ให้ใช้บัตรประจำตัวหรือหลักฐานอื่นใดของทางราชการที่มีรูปถ่ายสามารถแสดงตนได้



๗.๒ สำเนาทะเบียนบ้านฉบับเจ้าบ้าน



๗.๓ ใบรับรองแพทย์



๗.๔ ค่าธรรมเนียมการรับสมัคร
จำนวน  ๕๐๐  บาท


                                                 -๒-
๗.๕ รูปถ่ายหน้าตรงไม่สวมหมวก ขนาดกว้างประมาณ ๘.๕ เซนติเมตร  
ยาวประมาณ ๑๓.๕ เซนติเมตร  จำนวน  ๑๐  รูป



๗.๖ หลักฐานการศึกษา  




๗.๗ หลักฐานอื่นๆ เช่น เอกสารใบเปลี่ยนชื่อตัว หรือชื่อสกุล สูติบัตร หลักฐานหรือใบรับรองแสดงการเกิด   ถิ่นที่อยู่หรือการเสียภาษีให้กับท้องถิ่น  เป็นต้น


ผู้ใดมีคุณสมบัติและไม่เป็นบุคคลต้องห้ามมิให้ใช้สิทธิในการสมัครรับเลือกตั้ง  ตามที่กฎหมายกำหนด  ประสงค์จะสมัครรับเลือกตั้งเป็นสมาชิกสภาองค์การบริหารส่วนตำบลเทพราช  ให้ยื่นใบสมัครด้วย    ตนเองตามวัน  เวลา  สถานที่   และหลักฐานการรับสมัครตามที่กำหนดในข้อ  ๒  ข้อ  ๓  และข้อ ๗  ทั้งนี้จะสมัครรับเลือกตั้งได้เพียงหนึ่งเขตเลือกตั้งเท่านั้น
ประกาศ   ณ   วันที่   ๘  เดือน ธันวาคม   พ.ศ. ๒๕๕๓

(ลงชื่อ)    สมชาย  มีทรัพย์             
  
(นายสมชาย  มีทรัพย์)
        

  ผู้อำนวยการการเลือกตั้งประจำองค์การบริหารส่วนตำบลเทพราช






  ส.ถ. ๑

